kardosdrur/scandi-wiki huggingface dataset:
James M. Buchanan

James McGill Buchanan, Jr. (født 3. oktober 1919 i Murfreesboro, død 9. januar 2013 i Blacksburg) var en amerikansk økonom. Han er kendt for sit arbejde inden for public choice-teori - et forskningsområde, som han grundlagde sammen med Gordon Tullock - og modtog Nobelprisen i økonomi i 1986 for dette arbejde.

Baggrund 

James Buchanan blev født i byen Murfreesboro i Tennessee, USA. Hans bedstefar John P. Buchanan var guvernør for Tennessee i 1890'erne. Han tog sin uddannelse ved Middle Tennessee State Teachers College og University of Tennessee, hvorfra han blev kandidat i 1941. Krigsårene tilbragte han ved admiral Chester Nimitz' stab i Honolulu på Hawaii. Her mødte han og giftede sig i oktober 1945 med den norskfødte Anne Bakke, der arbejdede som sygeplejerske på militærbasen på Hawaii.

Buchanan tog sin Ph.D.-grad ved University of Chicago, hvor han i 1948 forsvarede afhandlingen "Fiscal Equity in a Federal State". Under opholdet i Chicago blev han, ligesom sin Nobelpris-kollega George Stigler nogle år tidligere, dybt påvirket af Frank Knight. En anden af hans vigtige inspirationskilder var den svenske økonom Knut Wicksell.

Buchanan har i sin karriere forsket og undervist ved en række forskellige universiteter, således University of Virginia, University of California, Los Angeles (UCLA), Virginia Polytechnic Institute, George Mason University, Florida State University og University of Tennessee.

Forskning 

Buchanans arbejde har omfattet offentlig økonomi, offentlig gæld, vælgeradfærd, politisk økonomi og libertarianisme. Ved hans død skrev Robert McFadden i en nekrolog i New York Times, at Buchanan havde formet tankegangen hos en hel generation af konservative om offentlige underskud, skatter og størrelsen af den offentlige sektor.

Buchanan opfattes også som hovedmanden bag genfødslen af området politisk økonomi som et videnskabeligt forskningsområde.

Buchanan mente, at politik ikke bør betragtes som et spørgsmål om fordeling, men i stedet er et spørgsmål om valget af de spilleregler, der skaber et mønster af byttehandler og fordelinger. Afgørende for at forstå Buchanans tankegang er hans skelnen mellem "politics" og "policy". Politics handler om selve spillereglerne, mens policy fokuserer på de strategier, som aktører anvender under et givet sæt spilleregler. "Spørgsmål om, hvad der er gode spilleregler, ligger inden for samfundsfilosofiens domæne, mens spørgsmål om de strategier, som spillere vil vælge givet disse spilleregler, er den økonomiske videnskabs domæne, og det er samspillet mellem reglerne (socialfilosofi) og strategierne (økonomi), som udgør det, Buchanan kalder konstitutionel politisk økonomi".

Kilder

Eksterne henvisninger 

 Materiale om James Buchanan på Nobelstiftelsens hjemmeside

Nobelprismodtagere i økonomi
Nobelprismodtagere fra USA
Faglitterære forfattere fra USA
Personer fra Tennessee
IIHF Verdensmesterskabet 2019

IIHF Verdensmesterskabet 2019 er den højeste række ved VM i ishockey og består af de bedste hold.

Værtsland 

Ansøgningsfristen for værtskabet udløb i september 2014, og to lande havde ansøgt om værtskabet:
  Schweiz
  Slovakiet (Bratislava og Košice)

Schweiz havde tidligere været VM-værtsland otte gange: 1935, 1939, 1953, 1961, 1971, 1990, 1998 og senest i 2009. Som selvstændigt land havde Slovakiet blot én gang tidligere arrangeret VM: i 2011, men Bratislava var også en af værtsbyerne, da Tjekkoslovakiet arrangerede VM i 1959 og 1992.

Den 12. januar 2015 meddelte IIHF imidlertid, at Schweiz havde trukket sin ansøgning om værtskabet tilbage for i stedet at søge om værtskabet for VM i 2020, hvilket efterlod Slovakiet som eneste tilbageværende ansøgerland. Den 15. maj 2015 blev Slovakiet officielt tildelt værtskabet for turneringen.

Arenaer 
 Ondrej Nepela Arena
 Steel Arena

Seedning
Seedningen i den indledende runde var baseret på IIHF's verdensrangliste fra 2018, ved slutningen af VM i ishockey 2018. Den 22. maj 2018 annoncerede IIHF og den lokale organisationskomite grupperne, hvor Slovakiet og Norge byttede pladser, sådan at Slovakiet skulle spille i Košice, og Tjekkiet og Østrig skulle spille i Bratislava.

Gruppe A (Košice)
 (1)
 (4)
 (5)
 (8)
 (10)
 (12)
 (13)
 (22)

Gruppe B (Bratislava)
 (2)
 (3)
 (6)
 (7)
 (9)
 (11)
 (17)
 (19)

Indledende runde 
I hver pulje spiller de otte hold en turnering alle mod alle. De fire bedste hold i hver gruppe går videre til kvartfinalerne, mens holdene der ender på ottendepladserne i de to puljer rykker ned i 1. division gruppe A. 

Schweiz kan dog ikke rykke ned, eftersom de er værtsland for VM i 2020. Hvis Schweiz skulle ende på ottendepladsen i den indledende pulje, vil den dårligste syver rykke ned.

Gruppe A

Gruppe B

Slutspil 

Slutspillet har deltagelse af de fire bedste hold fra hver af de to indledende grupper.

Samlet rangering

Medaljevindere

Hædersbevisninger

MVP 

??? blev af medierne valgt som mesterskabets mest værdifulde spiller.

Bedste spillere 

Valgt af turneringsledelsen.

All star-hold 

Valgt af medierne.

Referencer 

2019
Ishockey i 2019
Krybbebiderrem

En krybbebiderrem (på engelsk cribbing-collar eller cribbing strap) er en anordning beregnet til at spænde om den øverste del af halsen på heste, der krybbebider. Remmen består typisk af en indspændingsrem og en faconformet metalbøjle med hængselled.

Krybbebiderremmens formål er at stramme om svælget og de muskler, der anvendes til krybbebidning, for at forhindre den stereotype adfærd. Krybbebiderremmen fjerner imidlertig ikke årsagen til problemet.

Hvad siger Dyrenes Beskyttelse? 
Dyrenes Beskyttelse oplyser om stereotypier, at det hverken er effektivt eller udtryk for dyrevelfærd at forhindre hesten i at udføre selve stereotypien ved at påføre den smerte eller ubehag, når stereotypien udføres.

Brug af krybbebiderem vil altså fjerne hestens mulighed for at lindre sine smerter eller ubehag. 

Krybbebiderremmen er med til at skjule et underliggende problem, som hesteejer bør afhjælpe.

Jura 
I 2006 fandt Justitsministeriets arbejdsgruppe om hold af heste, at brugen af krybbebiderrem er diskutabel, idet der er andre tiltag, der kan minimere krybbebidning.

Bekendtgørelse af lov om hold af heste nævner dog ikke specifikt krybbebiderremmen, men indeholder en paragraf om udstyr, hvor der fremgår: 

Og i "Bekendtgørelse af dyreværnsloven" står der:

§ 1. Dyr skal behandles forsvarligt og beskyttes bedst muligt mod smerte, lidelse, angst, varigt men og væsentlig ulempe.

§ 2. Enhver, der holder dyr, skal sørge for, at de behandles omsorgsfuldt, herunder at de huses, fodres, vandes og passes under hensyntagen til deres fysiologiske, adfærdsmæssige og sundhedsmæssige behov i overensstemmelse med anerkendte praktiske og videnskabelige erfaringer.

Hvad siger forskerne? 
Holdningen til krybbebiderremmen og andre fysiske midler har ændret sig i takt med, at forskningen i årsagssammenhæng ved krybbebidning blev kendt. Allerede i 1990'erne mente mange forskere, at der i den daglige håndtering af krybbebidende heste bør fokuseres på årsagen til krybbebidning frem for at benytte fysiske midler i forsøget på at forhindre selve krybbebidningsadfærden.

Andre muligheder 
 Syreneutraliserende foder.
 Syreneutraliserende fodertilskud.
 En bedre fodersammensætning. 
 Mere strukturfoder.
 Mere tid på folden, hvor hesten kan græsse sammen med andre heste.

Se også 
 Det Dyreetiske Råd. Det Dyreetiske Råd er et rådgivende organ, der blev dannet i 1992 i henhold til Dyreværnsloven af 6. juni 1991.

Referencer 

Heste
Dyrs rettigheder
Dyrevelfærd
Carlos Ezeta

Carlos Basilio´Ezeta (født 14. juni 1852 i San Salvador, død 21. marts 1903 i Mazatlan) var en salvadoransk politiker og præsident.

Fra 22. juni 1890 til 9. juni 1894 var han præsident i El Salvador.

El Salvadors præsidenter
Personer fra San Salvador
Politikere fra El Salvador
Betinget udødelighed

Betinget udødelighed (også kaldt konditionalisme fra ordet "kondition" der betyder betingelse og "annihilation" der betyder udslettelse) er en af flere teologiske forståelser af hvad helvedet i kristendommen indebærer. Ifølge læren om betinget udødelighed, gives det evige liv kun til dem der tror på Jesus af Nazaret som frelser.
Dette er til forskel fra det traditionelle syn på helvedet, der fortæller at alle mennesker lever forevigt, enten i evig pinsel i Helvedet eller i fryd i himmelen. Konditionalister tror, at Gud på dommedag vil kaste syndere i ildsøen og lade dem udslette heri. Kristne trossamfund der tror på betinget udødelighed inkluderer blandt andet adventisterne og den anglikanske kirke. 

Konditionalisme er en udbredt opfattelse blandt flere individuelle kristne, der tilhører kirkesamfund som officielt tror på det førnævnte traditionelle helvedes syn.
Konditionalisme var den mest udbredte opfattelse af helvedet blandt kirkefædre indtil år 100, hvorefter universalisme og EBT (Evig bevidst tortur) blev det udbredte syn.
En af de mere kendte kirkefædre der underviste betinget udødelighed var Irenæus (130-200).

Konditionalisme er på de seneste år blevet mere udbredt på græsrodsplan i flere protestantiske kirker.
Centralt for denne udbredelse var bl.a. det tværkirkelige evangelikale projekt Rethinking Hell i USA. Rethinking Hell har med deres ugentlige podcast, konferencer og bøger prøvet at inddrage talsmænd fra flere kirkeretninger i dialog om emnet.

Kristendom
Død
Nintendo 3DS

Nintendo 3DS eller bare 3DS er en efterfølger til Nintendo DS og Nintendo DSi skabt af Nintendo. Nintendo 3DS er en håndholdt konsol. Nintendo 3DS bruger Stereoskopisk 3D til at give effekten af 3D. Nintendo 3DS kan spille Nintendo DS spil, DSi (Download) spil og 3DS spil. Ligesom på DS og DSi, er den nederste skærm en Touch skærm.

Eksterne henvisninger 

 Officelt websted
 Nintendo IR Information : Sales Data

3DS
Steve De Ridder

Steve Danny Marc De Ridder (født 25. februar 1987 i Gent, Belgien) er en belgisk fodboldspiller, der spiller for den belgiske klub Lokeren som offensivspiller. Han har tidligere spillet for den danske klub F.C. København.

Karriere

De Graafschap 
Han blev Player of the season i 2010–11 sæson for De Graafschap.

Southampton F.C. 
Han skiftede den 22. juli 2011 til Southampton fra De Graafschap på en treårig kontrakt. Han fik sin ligadebut som indskifter i anden halveg, hvor han kom ind i stedet for David Connolly imod Leeds United A.F.C. den 6. august 2011. Steve De Ridder fik den 9. august 2011 sin første kamp med fuld spilletid i ligacuppens første runde, hvor han også scorede det første mål for klubben mod Torquay United i en 4-1 sejr til Southampton F.C.. Den 28. september 2011 scorede Steve De Ridder sit første ligamål i et 2-1 nederlag til Cardiff City F.C.. Den 22. oktober 2011 scorede han et sent, udlignende mål i 1-1-kamp mod Reading F.C., efter at være kommet ind som indskifter.

Han forlod klubben den 1. august 2013, efter hans kontrakt var blevet annulleret.

Bolton Wanderers 
Steve De Ridder skiftede den 31. januar 2013 til Bolton Wanderers på en 1-måned lang lejekontrakt. Han fik sin debut for klubben to dage senere, da han blev skiftet ind i anden halveg i stedet Chris Eagles, en kamp som Bolton tabte 2-1 til Watford F.C.. Den 4. marts 2013 sluttede hans lejekontrakt, hvorefter han vendte tilbage til sin oprindelige klub, Southampton F.C..

FC Utrecht 
Den 1. august 2013 skrev Ridder under på en treårig med FC Utrecht.

FC København 
Den 22. maj 2014 blev det offentliggjort, at FC København havde indgået aftale med FC Utrecht om et skifte. De Ridder skrev under på en fireårig kontrakt. I sæsonen 2014-15 fik han scoret 2 mål i 23 kampe.

Den 5. juni 2015 blev det offentliggjort, at Zulte Waregem havde indgået en lejeaftale for sæsonen 2015-16 med en købsoption. Zulte udnyttede imidlertid ikke købsoptionen, hvorefter lejeaftalen udløb.

Den 19. august 2016 meddelte FCK, at kontrakten var ophævet.

Lokeren 
Efter udløbet af lejekontrakte med Zulte og den efterfølgende ophævelse af kontrakten i FCK skiftede de Ridder i august 2016 til den belgiske klub Lokeren.

Referencer

Eksterne henvisninger 
 Steve De Ridder  på transfermarkt.de 
 Steve De Ridder på vi.nl
 Steve De Ridder på static.belgianfootball.be

Fodboldspillere fra Belgien
Fodboldspillere fra FC Utrecht
Fodboldspillere fra KSC Lokeren
Charles Pfizer

Charles Pfizer (født Karl Pfizer; 22. marts 1824 i Ludwigsburg, død 19. oktober 1906 i Newport, Rhode Island) var en tysk kemiker, som immigrerede til USA og grundlagde lægemiddelselskabet Pfizer.

Han rejste ofte til Europa, og mødte sin kone Anna Hausch, som han giftede sig med i 1859, i hjembyen Ludwigsburg. De fik fem børn.

Eksterne henvisninger 

Kemikere fra Tyskland
Erhvervsfolk fra Tyskland
Tysk-amerikanere
Tyskere i 1800-tallet
Jane & Shane

Jane & Shane er en irsk/engelsk duo fra Danmark bestående af engelske Jane Clark (violin og vokal) og irske Shane Donnelly (vokal, guitar, bodhrán). Jane & Shane spiller hovedsageligt irsk og engelsk folkemusik, ofte blandet med Jazz og bluegrass.

Duoen mødte hinanden i år 2000 hvorefter de begyndte at spille sammen. De blev for alvor berømte i Danmark efter de deltog i dele af entertaineren Niels Hausgaards turne og show i 2003 kaldet Finer han kanten?. I 2005 udkom deres første album kaldet Shine og to år senere indspillede de deres andet album, hvor den irske violinist John Sheahan, kendt fra The Dubliners, medvirkede. På dette album indspillede de også en udgave af Vivaldis Corrente della Sonata III inspireret af folkemusik.

I 2009 optrådte de sammen med DR UnderholdningsOrkestret til Slotskoncert i Ledreborg slotspark foran omkring 30.000 publikummer. I 2013 var de åbningsnummer for UnderholdningsOrkestrets Nytårskoncert.
De har turneret rundt i Danmark flere gange og har bl.a. optrådt på Tønder Festival, Skagen Festival og i Musikhuset Aarhus.

Desuden har de flere gange deltaget i den irske folkemusikgruppe The Dubliners turneer i Danmark og spillet koncerter i Norge og på Grønland i anledning af nationaldagen.

Siden 2012 har de samarbejdet med bassisten Mads Vinding. I 2013 turnerede de sammen med Sheahan, skønt han egentligt havde trukket sig tilbage efter The Dubliners havde ophørt som gruppe. Igen i 2014 turnerede de sammen.

Diskografi 
 2005 Shine
 2007 Large Café Windows
 2010 Smile

Referencer

Eksterne henvisninger 
 Janeandshane.dk

Duoer
Folkemusik fra Irland
Musikgrupper fra 2000
Strandby (Esbjerg)

Strandby er en bydel i Esbjerg, beliggende mod havnen og grænsende op mod den indre by, Vognsbøl og Spangsbjerg. I byplanen omfatter det historiske Strandby både Vesterbyen og Strandby, hvilke tilsammen har 7.379 indbyggere (per 2013).

Historie 
Strandby var tidligere en bebyggelse for sig og var et af to centre i det daværende store Jerne Sogn. Byens samlingspunkt var Strandby Kro, oprettet i 1689, hvorfra der var overfart til Fanø. Fra 1866 var Strandby Kro endvidere officielt brevsamlingssted for Post- og Telegrafvæsenet. I 1868 forandrede området omkring Strandby sig i særdeleshed efter bestemmelse om anlæggelsen af Esbjerg Havn, der skulle have ligget ved Strandby og en jernbane til og fra byen, hvilket blev til Den vestjyske længdebane og Lunderskov-Esbjerg-banen. Strandbys færgested flyttedes officielt til den nye havn i januar 1875. Hermed påbegyndtes det egentlige Esbjerg og Strandby blev stødt og roligt en integreret del heraf. Dette skaber desuden udvikling i Strandby, hvor der også i 1875 opføres et teglværk. I Strandby åbnedes Danmarks første selvbetjeningsbutik af Esbjerg Omegns Brugsforening i 1949.

Stednavne 
Mange veje, pladser og bygninger bærer navnet Strandby omend bydelen ikke har nogen selvstændighed i nutiden. Strandbygade anlagt i 1870 var den første offentlige vej til Esbjerg. I 1893 opførtes vinkelfyret Strandby Fyr som er en del af Esbjergs fyranlæg. Ligeledes hedder Strandbys tidligere dyrskueplads fra 1913 i dag Strandby Plads.

Referencer 

Bydele i Esbjerg
Niels Ove Vigilius

Niels Ove Vigilius (født Rasmussen 8. juni 1931 i Ubberud Sogn, død 1. december 2002) var medstifter og landssekretær i Kristeligt Forbund for Studerende (1962-1969). Han var en markant skikkelse i udformningen af den kirkelige højrefløj i dansk kirkeliv, bl.a. ved at være medstifter og rektor (1975-1999) af den alternative teologiske uddannelse Dansk Bibel-Institut. Fra 1971 til 1975 var han desuden medlem af eksekutivkomiteen for The International Fellowship of Evangelical Students (IFES).

Hans teologi var luthersk ortodoks, og han hævdede gennem hele livet Bibelens ufejlbarlighed og guddommelige inspiration (ortodokst/konservativt bibelsyn). Han var fra 1970 til sin død prædikant i den konservative, lavkirkelige forening Luthersk Missionsforening.

Referencer 

 

Skolefolk fra Danmark
Teologer fra Danmark
Danskere i 1900-tallet
Selwin Calverley

John Selwin Calverley (4. juli 1855 i Leeds - 30. december 1900 smst) var en britisk sejler som deltog i OL 1900 i Paris.

Calverley vandt en sølvmedalje i sejlsport under OL 1900 i Paris. Han kom på en andenplads i 20 ton klassen i båden Brynhild-2.

Eksterne henvisninger 
 http://www.sports-reference.com/olympics/athletes/ca/selwin-calverley-1.htmll

Sejlsportsfolk fra Storbritannien
Personer fra Leeds
Heckler & Koch UMP

UMP (Universale Maschinenpistole, tysk for "Universal maskinpistol") er en maskinpistol udviklet og produceret af den tyske våbenproducent Heckler & Koch. UMP'en bliver benyttet af mange politistyrker.

Maskinpistoler
Våben fra Tyskland
Goodpastures syndrom

Goodpastures syndrom (også Goodpasture’s disease eller anti-glomerular basement membrane (anti-GBM) disease) er en autoimmun sygdom, hvor der dannes autoantistoffer mod basalmembranen i glomerolus (nyrerne) og aveoler (lungerne) og medfører glomerolonefritis og blødning i lungevævet.

Ernest Goodpastures var den første, som beskrev tilfælde af unge mænd med akut nyresvigt og blødning i lungerne i forbindelse med den spanske syge i 1919. Men det var først i 1958, at sygdommen fik navnet Goodpastures syndrom.

Sygdommen er uden behandling dødelig pga. akut nyresvigt og blødning i lungerne, men kan behandles med glykokortikoider (binyrebarkhormon) og rensning af blodet for antistoffer (plasmaferese) .

Ætiologi 
Goodpasture Syndrom (GPS) opstår fordi kroppen begynder at danne antistoffer mod bestemte kollagen strukturer i alveolernes og glumerulus' basalmembran. Basalmembranen er et tyndt matrix, som understøtter epitellaget og som forhindre store molekyler i trænge ud. I alveolerne er det kun luftarter som skal kunne trænge igennem, mens det i glumerulus kun er væske, ioner og små molekyler. Ved binding af anti-GBM antistoffer til basalmembranen startes en inflammationsproces, hvor leukocytter trænger ud i bowmanns kapsel. Derved forstyrres filtrationen, og derved nyrens funktion, og i sidste ende kommer der fibrose af glomerulus . 

Årsagen til dannelsen af anti-GBM antistoffer er ikke kendt. Der er fundet en sammenhæng med bestemte gener, som kunne pege på et genetisk aspekt. Men der er også fundet en sammenhæng til en række miljøfaktorer, bl.a. inhalation af tobaksrøg og rusmidler, inhalation af kulbrintegasser og luftvejsinfektioner. Det er blevet foreslået, at årsagen kan være en kombination af genetisk disposition og en miljøfaktor, som udløsende faktor .

Prognose 
Uden behandling er alle tilfælde dødelige, men hurtig behandling vil 63-94% overleve. Ca 20% vil få normal nyrefunktion, mens 40% er i fast hæmodialyse og 15-20% vil få nyretransplantation. De største risikofaktorer for død er anuri (ophør af urinproduktion), høj p-creatinin og højt niveau af antistof i blodet .

Referencer 

Nyre- og urinvejssygdomme
Autoimmune sygdomme
Luftvejssygdomme
Vestdanmark

Vestdanmark er en politisk-geografisk betegnelse for den del af Danmarks areal, der ligger vest for Storebælt, og derved omfatter Jylland og Fyn. Betegnelsen står dermed i kontrast til Østdanmark.

Danmarks geografi
Danmarks politik
Danmarks regioner
Hundens anatomi

Hundens anatomi beskriver kroppens struktur hos tamhunden. Under tæmningen er der blev avlet utallige hunderacer, som afviger betydeligt fysisk og i størrelser: fra den mindste race Chihuahua, med en ideel vægt på 1,5 til 3 kg, til den gigantiske store Irsk Ulvehund med  mankenhøjde mindst 71 cm,

Hunden tilhører hundefamilien og fysisk ligner den sin nærmeste vilde slægtninge, ulven, især den asiatisk ulv (Canis lupus pallipes) og Himalayaulv (Canis lupus himalayensis) og Guldsjakalen (Canis aureus)

Hundens anatomi.

Skelettet 

Hundeskelettet består uanset hunderace af ca. 300 knogler. Betragter man imidlertid skelettet som en anatomisk støttekonstruktion for kroppen som helhed bør man også medregne ligamenter, brusk, bindevæv og ledkapsler, som holder knoglerne sammen.

Hovedets skelet 
Hovedets skelet består for størstedelen af flade knogler, og som en helhed danner kranieknoglerne et beskyttende lag omkring hjernen og sanseorganerne.

Fordøjelsessystemet

Mundhulen 
Toppen af fordøjelseskanalen er mundhulen.

Referencer

Noter

Kilde 

Hundefamilien
Dyreanatomi
Eliminationsreaktion

En eliminationsreaktion er en type organisk reaktion i hvilket to substituenter bliver fjernet fra et molekyle i enten en reaktionsmekanisme i ét eller to trin. Mekanismen i et trin er kendt som en E2 reaktion, og mekanismen i to trin er kendt som en E1 reaktion. Tallet har ikke noget at gøre med antallet af trin i mekanismen med derimod kinetikken under reaktionen, som er henholdsvis bimolekylær og unimolekylær.
I de fleste organiske eliminationsreaktioner mistes mindst ét hydrogen til at danne en dobbeltbinding, og graden af umættethed øges. Det er også muligt at et molekyle kan undergå reduktiv elimintation, hvor molekylets valens falder med to.

En vigtig gruppe af eliminationsreaktioner er dem, som involverer alkylhalider med gode leaving groups, der reagerer med Lewis base og danner en alken. Eliminationsreaktion kan betragtes som det modsatte af en additionsreaktion. Når substratet er asymmetrisk blev regioselektiviten bestemt af Zaitsevs regel.

Eliminationer i opløsninger kan opdeles i tre mekanismer 

 E1-mekanismen (elimination, unimolekylær) forløber i to trin.
 E2-mekanismen (elimination, bimolekylær) forløber i et trin.
 E1cB-mekanismen forløber i to trin.

Se også 

 Nukleofil substitution
 SN1-reaktion
 SN2-reaktion

Referencer 

Kemiske reaktioner
Organisk kemi
Potalapaladset

Potalapaladset (tibetansk: པོ་ཏ་ལ།; Wylie: po ta la) er et palads i Lhasa, Tibet, som var Dalai Lamas ordinære vinterresidens og den tibetanske regeringens kancelli. Det er tretten etager højt og er beliggende på klippen Marpori ("Den røde klippe"), ca. 3.700 meter over havet.

Navnet Potala kommer fra det guddomlige bjerg Potalaka, hvor boddhisattvaen Avalokiteśvara ifølge myten har sin bolig. Paladset er også kendt som Tse Podrang, "paladset på bjergtoppen", eller "Guanyin Bodhisattva" på sanskrit.

Historie 
Det første palads blev påbegyndt opført allerede i 631 af kejser Songtsän Gampo. Det nuværende palads, som er af dzong-type, består af to dele: det hvide palads, som blev påbegyndt opført i 1645 på ordre af den femte Dalai Lama, og det røde palads, som stod færdig i 1693.

Det hvide palads var både Dalai Lamas vinterresidens og kancelli for den Tibetanske regering, mens det røde palads udelukkende har sakrale funktioner. I det røde palads' vestlige kapel findes fem guldbeklædte chörten, hvor fem inkarnationer af Dalai Lama er begravet.

Potala var residens og regeringsbygning frem til det tibetanske oprør i 1959, hvor den fjortende Dalai lama blev tvunget til at gå i eksil i Indien. Under kulturrevolutionen undgik Potalapaladset at blive ødelagt, og er derfor en af de bedst bevarede historiske bygninger i Lhasa.

Potalapaladset er nu et museum, der er åben for almenheden.

Potalapaladset blev i 1994 optaget på Unescos verdensarvsliste. Verdensarven blev i 2000 udvidet til også at omfatte Jokhangtemplet og i 2001 også Norbulingka, det tidligere sommerpalads.

Litteratur

Eksterne henvisninger 

Verdensarven i Kina
Bygninger, konstruktioner og anlæg i Kina
Kultur i Tibet